**אוניברסיטת בן גוריון**

**הפקולטה למדעי הרוח והחברה**

**"אפריקה ואקטיביזם”**

**סמסטר א', תשע"ח, 2017-2018**

**יום ב' 16:15-17:45**

מרצה: פרופ׳ לין שלר        עוזרת הוראה: יובל בארי

y.beeri1309@gmail.com                 lynnsch@bgu.ac.il

לקורס "אפריקה ואקטיביזם" שתי מטרות מרכזיות. המטרה הראשונה היא לחשוף את הסטודנטיות/ים המשתתפות/ים בקורס למגוון רחב של נושאים הקשורים למציאות החברתית, הכלכלית והפוליטית באפריקה של ימינו ובקהילות יוצאי אפריקה בישראל. המטרה השנייה היא לקדם פעילות ישירה של הסטודנטיות/ים באותם הנושאים. במהלך הקורס יתקיימו שיעורי מבוא בנושא פיתוח באפריקה ויינתנו הרצאות על-ידי מומחיות/ים בנושאים כגון: הגירה אפריקאית לישראל, מבקשי מקלט ופליטים, אקטיביזם אתיופי, רגישות תרבותית בעבודה באפריקה, ועוד. סטודנטיות/ים יוכלו ליישם ולהפעיל את הידע שרכשו דרך מעורבות אישית בסוגים שונים של עשייה חברתית. הסטודנטיות/ים יחולקו לפרויקטים ומיזמים שונים בתוך האוניברסיטה ומחוץ לה. בסוף הקורס יידרשו הסטודנטיות/ים להציג את פועלן/ם בפני הכיתה ולהגיש דו"ח המסכם את פעילותן/ם בארגונים. כמו-כן יתקיים מבחן אמריקאי בסוף הקורס. על הסטודנטיות/ים המשתתפות/ים בקורס חלה חובת נוכחות בשיעורים וחובת קריאת המאמרים המופיעים בסילבוס לקראת השיעורים הרלוונטיים. הציון הסופי בקורס יורכב מהשתתפות פעילה והערכת המרצה, הערכת פעילות הסטודנט/ית בארגון, הצגת הפרויקט בכיתה והעבודה המסכמת (50%), ומבחן אמריקאי (50%).

**שימו לב- ההשתתפות בקורס מותנית בנוכחות במפגש אוריינטציה שייתקיים ב- 22.10 בשעה 18:00**

**השימוש בלפטופים וטלפונים בכיתה אסור בהחלט.  סטודנטים מתבקשים לשים מכשירים בתיקים במהלך כל השיעור.**

**דרישות הקורס והרכב הציון:**

1. נוכחות חובה – היעדרות מעל למכסה המותרת משמעה ציון נכשל בקורס.

2. בחינה על תוכן הקורס [הרצאות ומאמרים] - 50% מכלל הציון לקורס.

3. פרויקטים - 50% מכלל הציון לקורס.

      - הערכת פעילות הסטודנט/ית בארגון

      - הצגת הפרויקט בכיתה

      - דו"ח מסכם (עד 5 עמודים)

**מהלך הקורס ותוכן המפגשים** – ייתכנו שינויים:

**23.10 מבוא לקורס**: הצגת התנדבויות ובחירת עדיפויות על-ידי הסטודנטים

**30.10 הבניית ידע על אפריקה**

לין שלר, ״מבוא״ בתוך **השדות באפריקה: חוויות של** **מחקר והבניית ידע**. עורכות: ר. ג׳יניאו, נ. לוי, ול. שלר (פרדס ספרים, חיפה, 2016).

**6.11 תיאוריות של פיתוח**

קטרין קוקרי-וידרוביץ, ״שינויים כלכלים באפריקה בהקשר גלוגלי,״ מתוך **תהליכי שינוי כלכלי וחברתי באפריקה במאה ה-20**, האוניברסיטה הפתוחה, 2006.

Escobar, Arturo. "The Problematization of Poverty: The Tale of Three Worlds of Development,"  in *Development: A Cultural Studies Reader*, eds. Schech and Haggis (Blackwell 2008). Chapter 8.

**13.11 מורן מקמל:  מבקשי מקלט בישראל: סקירה כללית**

גליה צבר. "מעובדים זרים למהגרי עבודה. קווים כלליים לתיאור סוגיית הגירת עבודה בעולם ובישראל," מתוך:***לא באנו להישאר: מהגרי עבודה מאפריקה לישראל ובחזרה***. (אוניברסיטת תל אביב, 2008). עמודים 35-44.

**20.11 עדות אישית של מבקשי מקלט בישראל**

 **27.11 הקרנת הסרט** "Black Gold" ודיון

מקסוול אווסו ״פיתוח חקלאי וכפרי מאז 1935״, מתוך **תהליכי שינוי כלכלי וחבתרי באפריקה במאה ה-20,** האוניברסיטה הפתוחה, 2006.

**4.12 הרצאת אורח של דידי מיימין מפרוייקט קוצ'ינטה**

נהרה פלדמן, ״לגלות שאת אישה לבנה: עבודת שדה במאלי״ בתוך **השדות באפריקה: חוויות של** **מחקר והבניית ידע**. עורכות: ר. ג׳יניאו, נ. לוי, ול. שלר (פרדס ספרים, חיפה, 2016).

**11.12 ד"ר אורי שורצמן:   רגישות תרבותית בעבודה באפריקה**

שורצמן, אורי. פרק 7: "אשה אחת צעירה ושלושים ושבעה שדים בגופה," מתוך ***רופא לבן – אלים שחורים*.** (הוצאת אריה ניר, 2007).

**18.12 סיור לימודי**

פרקים נבחרים מן הספר: Amara, Ahmad, Ismael Abu-Saad, and Oren Yiftachel, eds. *Indigenous (in) justice: Human rights law and Bedouin Arabs in the Naqab/Negev*. Vol. 4. Harvard University Press, 2012.

**25.12 מה עושים אחרי ה-B.A.? פאנל של בוגרים על המשך מעורבות עם אפריקה**

**1.1  דילמות ואתגרים במשלחות סטודנטים לאפריקה**

פאנל של בוגרי המשלחת של מרכז אפריקה.

פרקים נבחרים מתוך **השדות באפריקה: חוויות של מחקר והבניית ידע.** עורכות: ר. ג׳יניאו, נ. לוי, ל.שלר (פרדס ספרים, היפה, 2016):

**יונתן ניסים גז**, ״כתבי הקודש כמתווה להיכרות: זהות יהודית-ישראלית מורכבת במפגש עם נצרות שמרנית בקניה״

**אורית יקותיאלי**, ״עבודת שדה בקרב אמני ואמניות פאס במרוקו״

**הילה סגל-קליין,** ״תרגום ככוח מעצב: דינמיקה של ידע בעבודה עם מתורגמן בקניה״

**8.1** הצגת פרויקטים בכיתה

**15.1** הצגת פרויקטים בכיתה